প্রাতিষ্ঠানিক বর্ণবাদ
প্রাতিষ্ঠানিক বর্ণবাদ, যা পদ্ধতিগত বর্ণবাদ নামেও পরিচিত, তাকে এমন নীতি এবং অনুশীলন হিসেবে সংজ্ঞায়িত করা হয় যা পুরো সমাজ কিংবা সংস্থা জুড়ে বিদ্যমান এবং তা কিছু লোকের জন্য অবিরত অন্যায্য সুবিধা দেয় এবং অন্যদিকে কোনো নির্দিষ্ট জাতি বা জাতিগত গোষ্ঠীর ভিত্তিতে অন্যদের প্রতি অন্যায্য বা ক্ষতিকারক আচরণকে সমর্থন করে থাকে। এটি ফৌজদারি বিচার, কর্মসংস্থান, আবাসন, স্বাস্থ্যসেবা, শিক্ষা এবং রাজনৈতিক প্রতিনিধিত্বের মতো ক্ষেত্রে বৈষম্য তৈরি করে। স্টোকেলি কারমাইকেলএবং চার্লস ভি হ্যামিল্টন প্রাতিষ্ঠানিক বর্ণবাদ শব্দটি ১৯৬৭ সালে প্রথম ব্ল্যাক পাওয়ার: দ্য পলিটিক্স অফ লিবারেশনে ব্যবহার করেন। কারমাইকেল এবং হ্যামিল্টন ১৯৬৭ সালে উল্লেখ করেন যে, যদিও স্বতন্ত্র বর্ণবাদ প্রায়শই তার প্রকাশ্য প্রকৃতির কারণে সহজেই সনাক্ত করা যায়, প্রাতিষ্ঠানিক বর্ণবাদ তার "কম প্রকাশ্য, অনেক বেশি সূক্ষ্ম" প্রকৃতির কারণে সহজে অনুধাবনযোগ্য নয়। প্রাতিষ্ঠানিক বর্ণবাদ "সমাজে প্রতিষ্ঠিত এবং প্রচলিত শক্তির ক্রিয়াকলাপ থেকে উদ্ভূত হয় এবং এইভাবে [ব্যক্তিগত বর্ণবাদের] তুলনায় অনেক কম জনসাধারণের নিন্দা পায়"। যুক্তরাজ্যের লরেন্স প্রতিবেদনে (১৯৯৯) স্যার উইলিয়াম ম্যাকফারসন প্রাতিষ্ঠানিক বর্ণবাদকে সংজ্ঞায়িত করেন: "যা মানুষের জন্য তাদের বর্ণ, সংস্কৃতি বা জাতিগত উৎসের কারণে একটি উপযুক্ত এবং পেশাদার পরিষেবা প্রদান করতে একটি সংস্থার সামষ্টিক ব্যর্থতা৷ এটি এমন প্রক্রিয়া, মনোভাব এবং আচরণে দেখা বা সনাক্ত করা যেতে পারে যা কুসংস্কার, অজ্ঞতা, চিন্তাহীনতা এবং বর্ণবাদী বাঁধাধরা ধারণার মাধ্যমে বৈষম্যের পরিমাণ যা সংখ্যালঘু জাতিগত লোকদের ক্ষতিগ্রস্থ করে।"